**KLASA: 406-01/22-01/1289**

Zagreb, 6. listopada 2022. godine

 **GOSPODARSKIM SUBJEKTIMA KOJI SU**

 **PREUZELI DOKUMENTACIJU O NABAVI**

**Predmet:** Pojašnjenje dokumentacije o nabavi u postupku jednostavne nabave usluge revizije i tehničke kontrole nad izvođenjem projekta uspostave informacijskog sustava za upravljanje Europskim fondom za pomorstvo, ribarstvo i akvakulturu (EFPRA) 2021.-2027. u sklop Geoinformacijskog sustava ribarstva, evidencijski broj nabave: 168/2022/JN.

Na temelju zaprimljenog upita zainteresiranog gospodarskog subjekata na Dokumentaciju o nabavi, Naručitelj objavljuje objašnjenja kako slijedi:

1. **Primjedbe/prijedlozi zainteresiranog gospodarskog subjekta:**

Vezano uz natječajnu dokumentaciju „Nabava usluge revizije i tehničke kontrole nad izvođenjem projekta uspostave informacijskog sustava za upravljanje Europskim fondom za pomorstvo, ribarstvo i akvakulturu (EFPRA) 2021.-2027. u sklopu Geoinformacijskog sustava ribarstva“, Evidencijski broj nabave: 168/2022/JN molim pojašnjenje vezano uz rok izvršenja predmeta nabave. U točki 11 DON-a je napisano 13 mjeseci, a u troškovniku 12 mjeseci.

**Odgovor naručitelja:**

Rok od 13 mjeseci je zadan zbog dodatnog vremena kojeg revizija i kontrola treba nakon primopredaje cjelokupnog projekta koji se izvršava 12 mjeseci. U tempu isplata smo objedinili prva dva mjeseca nakon potpisivanja ugovora jer revizija i kontrola će imati prazninu ili bitno manji opseg posla dok izvršitelj uspostave informacijskog sustava ne producira prve rezultate razvoja sustava.